Diari Oficial de la Generalitat Valenciana


Sumari del DOGV 277, del 05-08-1985 (1985/804767)

DECRET 100/1985, de 25 de juny, del Consell de la Generalitat Valenciana, pel qual s'extingeixen les Juntes Provincials de Protecció de Menors d'Alacant, Castelló i València.
------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/06/25/100/dof/vci/html**

### Dades del document

Número de DOGV
:   277

Data del DOGV
:   05-08-1985

Secció del DOGV
:   DISPOSICIONS GENERALS

Número del document
:   1985/804767


Data del document
:   25-06-1985

Organisme emissor
:   Presidència de la Generalitat

Tipus de document
:   Decret

Decret 100/1985, de 25 de juny, del Consell de la Generalitat Valenciana, pel qual s'extingeixen les juntes provincials de Protecció de Menors d'Alacant, Castelló i València.  
L'Estatut d'autonomia de la Comunitat Valenciana, en l'article 31.27, atribueix competència exclusiva a la Generalitat Valenciana en matèria de Protecció de Menors, i s'han efectuat els traspassos corresponents de les funcions i serveis pel Reial Decret 1081/1984, de 29 de febrer ( Boletín Oficial del Estado de 9 de junio de 1984) que van ser adscrits a la Conselleria de Governació segons el Decret 23/1984, de 22 d'octubre.  
Entre els serveis traspassats per l'esmentat Reial Decret 1081/1984, de 29 de febrer, hi figuren les Juntes de Protección de Menors d'Alacant, Castelló i València, que el Decret de 2 de juliol de 1984 configura com un servei descentralitzat i perifèric en l'àmbit provincial de l'Organisme Autònom Consell Superior de Protecció de Menors, adscrits al Ministeri de Justícia. Prevista la supressió de l'esmentat Organisme Autònom en la Llei 50/1984, de 30 de desembre, pel qual s'aproven els Pressuposts Generals de l'Estat per a 1985, i assumides per la Generalitat Valenciana les funcions transferides, es obligada l'adequació dels serveis traspassats, al marc constitucional de descentralització política i a les estructures pròpies de la Administració Pública de la Generalitat Valenciana, procurant la seua gestió més directa, àgil i eficaç.  
Per la qual cosa, a l'empar del que disposen els articles 17, 31.1 i 27 de l'Estatut d'Autonomia de la Comunitat Valenciana i en els articles 17 i 40 de la Llei de Govern Valencià i a proposta del Conseller de Governació, amb la deliberació prèvia del Consell en la seua reunió del dia 25 de juny de 1985,  
DECRETE:  
Article primer  
Queden extingides les Juntes Provincials de Protecció de Menors d'Alacant, Castelló i València.  
Article segon  
1 El Conseller de Governació exercirà les funcions que, fins la seua transferència a la Generalitat Valenciana, corresponien al President del Consell Superior de Protecció de Menors, i podrà delegar-les en altres òrgans de la Conselleria.   
2. Les competències que corresponien als Presidents de les Juntes Provincials de Protecció de Menors d'Alacant, Castelló i València s'assumiran pel Director General de l'Interior de la Conselleria de Governació.  
3. El Servei de Protecció i Defensa del Menor creat pel Decret 36/1984, de 2 d'abril, pel qual s'aprova el Reglament Orgànic i Funcional de la Conselleria de Governació, es constitueix com a Unitat Administrativa de U Direcció General de l'Interior i assumirà les funcions administratives que corresponien a les Juntes Provincials de Protecció de Menors.  
DISPOSICIONS FINALS  
Primera  
Hom faculta la Conselleria de Governació per a dictar les disposicions de desplegament i execució d'aquest Decret.  
Segona  
Aquest Decret entrarà en vigor el mateix dia de la seua publicació en el Diari Oficial de la Generalitat Valenciana.  
València, a 25 de juny de 1985  
El President de la Generalitat,   
JOAN LERMA I BLASCO  
El Conseller de Governació,   
FELIP GUARDIOLA I SELLES


Còpia Permalink ELI